open-index/open-wikipedia-markdown huggingface dataset:
1. SC Feucht

**1. SC Feucht** is 'n sportklub uit Feucht in die deelstaat Beiere in Duitsland. Behalwe sokker, het die klub ook 'n afdeling vir kegelbal.

Die eerste sokkerklub in Feucht is in 1920 opgerig as *FC Feucht*. Die klub het egter later doodgeloop en in 1927 is sy opvolger, *1. SC Feucht*, gestig. In 1984 het die klub nog in die A-Klasse meegeding ('n lae amateurafdeling), maar met die promosie na die Landesliga in 1995 en die Oberliga Beiere in 1997 het die klub op die Duitse sokkerradar verskyn.  In dieselfde jaar is die *Waldstadion* ingewy, die klub se tuisveld in Feucht.

Die hoogtepunt van die klub se geskiedenis was die 2 seisoene in die Regionalliga. Ondanks 'n 14de plek in die 2004/05-seisoen, het die klub nie weer aansoek gedoen om 'n Regionalliga-lisensie nie. Die rede hiervoor was dat die klub nie langer die hoë koste van die liga kon bekostig met die geringe belangstelling van borge nie. Die klub het ook min toeskouers getrek (relatief tot ander Regionalligaspanne), wat verklaar kan word deur die feit dat Feucht minder as 14 000 inwoners het.

Die klub is tans (status: Mei 2007) finansieel diep in die moeilikheid en staar 'n administrasiebevel in die gesig.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Takelblok

regs|200px|duimnael|Hierdie takelblok word gebruik om 'n boot te water te laat.

'n **Takelblok** is 'n toestel wat gebruik maak van een of meer katrolle met 'n tou of kabel daaroor gespan en word gebruik om swaar laste op te lig of te trek.

## Oorsig 
Daar is vele gebruike vir takelblokke maar hulle mees algemene gebruik is op bote en seilskepe.  Die takelblok is deur Archimedes uitgevind.  

## Meganiese voordeel 
Die mees algemene opstelling is om 'n vasgestelde aantal katrolle te hê wat almal op 'n enkele as gemonteer word en 'n ander stel wat kan beweeg.  Die meganiese voordeel wat deur 'n takelblok verkry word is gelykstaande aan die aantal toue wat tussen die twee blokke gespan is.  As 'n takelblok byvoorbeeld bestaan uit drie vaste en drie bewegende katrolle is daar ses kabels/toue wat tussen hulle gespan is, wat 'n meganiese voordeel van 6 lewer.  Dit maak dit moontlik om gewigte op te lig wat ses keer swaarder is as wat 'n mens/masjien normaalweg sou kon optel (as wrywingsverliese en die gewig van die bewegende blok as nalaatbaar klein beskou word).

## Wrywing 
Die verhoogde krag wat deur die takelblok geskep word, word teengewerk deur die langer lengte van die tou wat benodig word en die wrywing in die stelsel.  Om 'n gewig op te lig met 'n takelblok met 'n meganiese voordeel van 6 oor 'n hoogte van 1 meter, is dit nodig om 6 meter tou deur die blokke te laat beweeg.  Wrywingsverliese beteken ook dat daar 'n punt bereik word waar die byvoeging van verdere katrolle nie meer prakties is nie.

## Takelwerk tegnieke 
'n Takelblok kan opgestel word sodat die krag uitgeoefen in dieselfde rigting is as die krag wat deur die las uitgeoefen word of so opgestel dat die krag uitgeoefen in die teenoorgestelde rigting is as die krag wat deur die las uitgeoefen word.  Die presiese opstelling van die takelwerk berus gewoonlik op ergonomiese oorwegings.

## Sien ook 
* Hyskraan
* Windas

## Verwysings 
* Rescue Technician: Operational Readiness for Rescue Providers, geredigeer deur Claire Merrick et al., gepubliseer deur Mosby, Inc., St. Louis, Mo., 1998, kopiereg deur die Maryland Fire and Rescue Institute.  Sien Hoofstukke 4 en 5, p. 41 en ff.
*M. Oppolzer, T. Wahls: I Like To Move It. Flaschenzüge in der Seiltechnik. Hamburg 2019, .

## Eksterne skakel 
*Model en demonstrasie
The Fray

**The Fray** is 'n rock musiekgroep vanuit Denver, Colorado, en bestaan uit vier groepslede. Hulle is veral bekend vir hul single *Over My Head (Cable Car)*, wat in die top tien van die Billboard Hot 100 gekom het. Hierdie single was ook 'n treffer in Kanada, Australië en Nieu-Seeland. Die opvolger, *How To Save A Life*, had nog meer sukses en besorg hul album met 'n superverkoop van meer as 1,3 miljoen eksemplare. Die gelyknamige album kom so in die top vyftien van die Billboard 200 Album Chart.

## Samenstelling 
Die groep is in 2002 gevorm en bestaan uit Isaac Slade (voorsanger en pianis), Joe King (ghitaar en sang), Dave Welsh (ghitaar) en Ben Wysocki (trom en perkussie).Hulle het nie 'n permanente basspelere nie; die laaste basspeler wat saam met hulle op toer was, was Jimmy Stofer.
Hulle word gereeld vergelyk met Coldplay, maar hulle sê self dat hulle die meeste beïnvloed is deur musiekgroepe soos U2, Better Than Ezra en Counting Crows. Alhoewel hulle dikwels lirieke sing wat na die Christelike kant klink, ag hulle nie hulself as 'n Christelike groep nie.

## Die weg na bekendheid (2002 - 2005) 
In die lente van 2002 ontmoet Isaac Slade en Joe King mekaar in 'n plaaslike Guitar Center. Hulle het gou begin om 'n jam-sessie te organiseer, liedjies te skrywe en hul eie styl te ontwikkel wat 'n kombinasie moes wees van die manier van werk van U2 en Coldplay. Later sluit Zach Johnson en Caleb, die broer van Slade, ook by die groep aan. Johnson het egter gou weer vertrek om te gaan studeer aan die kunsskool in New York. Wysocki, 'n vriend van Isaac Slade, het toe by die groep aangesluit as tromspeler. Die verhouding tussen die twee broers het gelei tot die skrywe van die lied *Over My Head (Cable Car)*.

Ná die vertek van Caleb het die groep nie meer 'n vaste basspeler gehad nie. Vóór konserte en musiektoere doen hulle beroepe op verskillende basspelers om te kon uithelp. Die laaste nuwe groepslid was Dave Welsh, 'n ou kennis van Slade en Wysocki.

Hulle het hul naam gekies tydens 'n sogenaamde "graduation party" van Caleb Slade deur 'n voorstelronde te hou.

In 2002 het hulle Movement EP uitgereik, 'n klein album met vier liedere. Slegs 'n klein aantal daarvan word ooit beskikbaar gestel, en vandag nog is dit moeilik om dit in die hande te kry. Die jaar daarná het hulle Reason EP uitgereik. Ondanks veel minder goeie kritiek het hulle tog 'n single uitgebring.

In Julie 2005 het hulle tien voorprogramme vir Weezer gedoen, en daarna twaalf vir Ben Folds. In Januarie 2006 het hulle met hul eie konserttoer begin.

## Diskografie 
### Ateljee-albums 
* How to Save a Life (2005)
* The Fray (2009)
* Scars & Stories (2012)
* Helios (2014)

### Enkelsnitte 
|- align=center
|align=left|*Over my head (Cable car)*||2007||27-1-2007||20||7||
|- align=center
|align=left|*How to save a life*||2007||5-5-2007||20||8||
|}

|- align=center
|align=left|*How to save a life*||2007||03-03-2007||7||19||
|}

## Eksterne skakels
Heliksnewel

[duimnael|250px|Die Heliksnewel soos gesien deur die [Hubble-ruimteteleskoop.]]

Die **Heliksnewel** of **NGC 7293** is 'n planetêre newel in die sterrebeeld Waterdraer. Dit is sowat 500 ligjare van die Aarde af en is dus die naaste planetêre newel wat aan ons bekend is. Die newel is van magnitude 6,5 en die sentrale ster is van magnitude 12. Die newel beslaan 'n groot gebied in die hemelruim, maar is vanweë die lae oppervlaktehelderheid moeilik waarneembaar.

Met die Hubble-ruimteteleskoop is reeds baie strukture in hierdie planetêre newel gevind. Die kop hiervan is minstens twee keer so groot soos die Sonnestelsel en die stert minstens 26 keer so lank (160 miljard km). Dit is aan die binneste ring van die sentrale ster geleë, wat 'n afstand van duisende miljarde kilometers voorstel.

beeld:Infrared_Helix.jpg|Infrarooi-afbeelding (Spitzer Space-teleskoop)
beeld:Comets Kick up Dust in Helix Nebula (PIA09178).jpg|Infrarooi-afbeelding (Spitzer Space-teleskoop)
Telefoonseks

duimnael|regs|300px|*"My word! You do tickle me."* – Kinky poskaart - c1910

**Telefoonseks** is die belewing van seks via die telefoon.

Telefoonseks geskied meestal deurdat beide partye mekaar skakel en mekaar opgewonde te maak deur middel van erotiese taal. Daar gaan soms eensydige of wedersydse masturbasie hiermee gepaard. Sekslyne verskaf ook 'n diens waarby 'n telefonis die klant na sy of haar hoogtepunt praat. Daar bestaan ook seksueel getinte kontaklyne, waar die klante telefoonseks met mekaar kan hê. Dit kom ook voor dat mense via die Internet telefoonnommers uitwissel en afsprake maak om telefoonseks te hê. Paartjies wat vir lank van mekaar geskei is neem ook aan telefoonseks deel.

## Voordele 
* Die klant is anoniem en kan enige seksuele voorkeur uiter
* Mense kan ook oor 'n groot afstand seksuele belewinge met mekaar hê
* Mense loop geen risiko om seksueel oordraagbare siektes op te doen nie
* Tiener- en ongewensde swangerskap word voorkom

## Nadele 
* Mense kan deur huisgenote betrap word
* Egte fisieke kontak vind nie plaas nie
* Sekslyne is gewoonlik duur om te gebruik
Valensie

In chemie verwys die term **valensie** na die aantal ongepaarde elektrone van 'n element, bv. suurstof = 2, natrium = 1, chloor = 1, ens. Die valensiegetal vir die elemente in groepe een tot vier stem ooreen met die groepnommer, en vir groepe vyf tot ses is dit agt minus die groepnommer. Hierdie term moet nie met valenselektrone verwar word nie.

Hierdie begrip is egter verouder en vervang deur die begrip oksidasietoestand, omdat dit tot dubbelsinnigheid kan lei. Volgens valensie se IUSTC-definisie is in die verbindings  en  swawel s'n albei twee, maar die oksidasietoestand van die swawelatome is 2+ en 2-.

Die woord word egter soms nog gebruik. Verbindings waarin dieselfde element in twee verskillende oksidasietoestande voorkom soos magnetiet wat beide  en  bevat, word *gemengdevalensie*-verbindings genoem.

## Verwysing
SV Henstedt-Ulzburg

** SV Henstedt-Ulzburg ** is 'n sportklub uit Henstedt-Ulzburg in die deelstaat Sleeswyk-Holstein in Duitsland, veral bekend vir sy sokkerafdeling.

Die klub is in 2009 gestig met die samesmelting van *SV Henstedt-Rhen*, *FC Union Ulzburg* en *MTV Henstedt*. Die klub het *SV Henstedt-Rhen* se plek in die Oberliga Sleeswyk-Holstein oorgeneem. Met ongeveer 5 500 lede is die klub een van die twee grootstes in Sleeswyk-Holstein. Behalwe sokker, het die klub ook afdelings vir omtrent 10 ander sportsoorte en daar word baie gekonsentreer op die jeug en die omliggende gemeenskap. Die klub deel onder andere een van sy sportsale met 'n nabygeleë skool.

## Onlangse ligaposisionering (*SV Henstedt-Rhen*) 
## Eksterne skakels 
* Amptelike klubwerf
MSV Neuruppin

**MSV Neuruppin** is 'n sportklub uit Neuruppin in die deelstaat Brandenburg in Duitsland, veral bekend vir sy sokkerafdeling. Behalwe sokker, het die klub ook afdelings vir atletiek, biljard, boks, skaak, sport vir gestremdes, gimnastiek, voetslaan, swem, tafeltennis, vlugbal en algemene ontspanning.
 
Die klub is gestig as *Neuruppiner Turnerbund* in 1919. Dit het ontwikkel in die militêre sportklub *Militärsportverein Neuruppin* en later in *Märkischer Sportverein Neuruppin*. Na die Tweede Wêreldoorlog is die klub in 1945 heropgerig as *SG Neuruppin*, maar hierna (in tipies Oos-Duitse styl) het 'n reeks naamsveranderinge gevolg: *ZSG Neuruppin* (1948), *Nordwest Neuruppin* (1949), *BSG Konsum Neuruppin* (1950), *BSG Empor Mitte Neuruppin* (1951) en toe *BSG Empor Neuruppin* (1952). Tussen 1983 en 1989 het die klub bekend gestaan as *Elektronik Neuruppin*. Na die Duitse hereniging het die klub sy naam eers verander na *TuS Neuruppin* en toe na die huidige naam (wat ook die klub se naam was voor die Tweede Wêreldoorlog).

Neuruppin het nooit die hoër Oos-Duitse ligas gehaal nie en het sy grootste prestasies in die herenigde Duitsland behaal:

Na die klub aanvanklik op die 6de vlak in die Landesliga ingedeel is, het dit die Oberliga Noordoos-Noord in 2001 gehaal. In die 2004/05-seisoen het *MSV* tweede geëindig na FC Hansa Rostock se amateurspan, wat nie aansoek gedoen het om 'n Regionalliga-lisensie nie. Dit het Neuruppin die geleentheid gegee om aan 'n uitspeelrondte om promosie na die Regionalliga deel te neem. Die klub is egter verslaan deur FC Carl Zeiss Jena. Dieselfde seisoen het die klub die Brandenburgpokal gewen (2-1 teen SV Babelsberg 03), wat aan hom toegang tot die hoofrondte van die volgende seisoen se DFB-Pokal gegee het.

Die span is geloot om teen FC Beiere München te speel. Die klub het verkies om die wedstryd in die Olimpiese stadion in Berlyn te speel en alhoewel Neuruppin met 0-4 verloor het, was daar 33 200 toeskouers, die meeste wat nog ooit 'n wedstryd van *MSV* bygewoon het.

Die klub sukkel tans (status 2007) met finansiële probleme en moes die meeste van sy beste spelers verkoop.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
VfB Auerbach

**VfB Auerbach** is 'n sportklub uit Auerbach in die deelstaat Sakse in Duitsland, veral bekend vir sy sokkerafdeling. Die klub het ook 'n tennisafdeling.
 
Die klub is op 17 Mei 1906 gestig as *Auerbacher Fußball Club*. Die klub is herdoop na *VfB Auerbach 1906* in 1919.

Na die Tweede Wêreldoorlog is die klub in 1945 heropgerig as *Sport- und Kultur-Kartell Auerbach*. 'n Nuwe sportklub, *BSG KWU Auerbach*, is geskep uit *SuKK Auerbach* in 1949 en in 1951 herdoop na *BSG Einheit Auerbach*.

Na die Duitse hereniging het die klub in 1991 sy tradisionele naam teruggeneem.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Friedrich von Lindequist

**Friederich von Lindequist** (15 September 1862 - 25 Junie 1945) was goewerneur van Duits-Suidwes-Afrika.

Hy is in 1862 op die eiland Rügen in die Oossee gebore. Hy sluit hom by die staatsdiens aan en was konsul-generaal voor hy in 1905 goewerneur van Duits-Suidwes-Afrika geword het. Hy het die pos tot 1907 beklee en sterf in 1945.

## Sien ook 
* Lys van Goewerneurs van Suidwes-Afrika

## Bronne 
* Rosenthal, Eric; *Encyclopaedia of Southern Africa*; Juta and Company Limited, Cape Town & Johannesburg, 1980.
Victor Franke

duimnael|regs|Victor Franke
Kol. **Victor Franke** (21 Julie 1866 tot 7 September 1936) was die laaste Duitse militêre bevelvoerder in Duits-Suidwes-Afrika.

Hy is in 1866 in Zuckmantel in Silesië, destyds deel van Duitsland, gebore. Hy het reeds as jong seun by die leër aangesluit en is in 1896 na Suidwes-Afrika gestuur en gou die aandag op hom gevestig deur sy dapperheid en bekwaamheid. Hy het veral beroemd geword tydens die Herero-oorlog toe hy die Duitse magte van 'n gewisse nederlaag by Grootberg gered het. 

Met die uitbreek van die Eerste Wêreldoorlog het Franke, na die onverwagte dood van die amptelike bevelvoerder, outomaties hoof geword van die Duitse magte wat teen die oormag Suid-Afrikaanse troepe onder die bevel van genl. Louis Botha gestuur is om die kolonie onder die Britse invloedsfeer te bring. Hy het op 15 Junie 1915 by Khorab oorgegee na 'n lang en dappere veldtog.

Die Franke-toring op Omaruru is na hom vernoem om sy dapperheid tydens die Herero-oorlog te gedenk. Dit is vandag nog een van die dorpie se vername besienswaardighede.

Franke het in 1936 in Hamburg, Duitsland, gesterf.

## Bronne 
* Rosenthal, Eric; *Encyclopaedia of Southern Africa*; Juta and Company Limited, Cape Town & Johannesburg, 1980.
Silesië

duimnael|regs|250px|Die historiese grense van Silesië
duimnael|regs|250px|Van links na regs: die huidige Poolse woiwodskappe Neder-Silesië, Opole en Silesië
**Silesië** (*Schläsing* in Silesiese Duits, *Schlesien* in Duits, *Slezsko* in Tsjeggies en *Śląsk* in Pools, byvoeglike naamwoord Silesies) is 'n streek in Oos-Middel-Europa aan weerskante van die rivier die Oder in die suidweste van Pole en die noorde van Tsjeggië. Dit is hoofsaaklik 'n nywerheidstreek met steenkoolmyne en metaalnywerhede. 

Die Pruisiese provinsie Silesië, wat later in die provinsies Bo- en Neder-Silesië verdeel is, het met die stigting van die Duitse Ryk in 1871 die mees suidoostelike landsdeel van Duitsland geword. Die grootste deel van Silesië het in 1945 volgens die besluite van die Konferensie van Potsdam onder voorlopige Poolse administrasie gekom, maar is in administratiewe opsig de facto by Pole ingelyf. In 1992 het hierdie inlywing ook 'n volkeregtelike basis gekry. Die voormalige Silesië strek tans hoofsaaklik oor die Poolse woiwodskappe Silesië, Neder-Silesië en Opole. Klein gedeeltes van Silesië maak deel uit van die woiwodskappe Lebus, Groot-Pole en Klein-Pole, Duitsland en Tsjeggië.

Die Duitse Demokratiese Republiek het die huidige Poolse oosgrens reeds in 1950 met die Ooreenkoms van Görlitz erken, die Bondsrepubliek Duitsland indirek met die Warskouse Verdrag van 1972 en finaal met die Pools-Duitse Grensooreenkoms van 1990. 

## Sien ook 
* Silesies

## Bronne 
* Crystal, David (ed.); *The Cambridge Encyclopedia*; Cambridge University Press; Cambridge; 1994.
Heinrich Göring

**Ernst Heinrich Göring** (Emmerich, 31 Oktober 1838 - München, 7 Desember 1913) was die eerste administrateur van Duits-Suidwes-Afrika en die vader van die Nazi-politikus Hermann Göring.

Hy studeer in die regte in Bonn. Hy was soldaat in die Duitse oorlog van 1866 en in die Frans-Duitse Oorlog van 1870 tot 1871. 

Ná die verkryging van Suidwes-Afrika as Duitse gebied, word Göring die eerste rykskommissaris van die nuwe gebied in Augustus 1885 deur Otto von Bismarck na Angra Pequena, later Lüderitz, gestuur. Sy setel het hy op Otjimbingwe gevestig na hy oorland na Okahandja gereis en verskeie verdrae met plaaslike hoofmanne gesluit het om hulle onder beskerming van die Duitse keiser te plaas.

Hy het die eerste reservaat vir die San, destyds Boesmans genoem, opgerig omdat hulle deur die kolonialiste en swart volkere erg vervolg en afgemaai is.

In Augustus 1890 verlaat hy Suidwes-Afrika en word konsul in Haïti. Sy seun, veldmaarskalk Hermann Göring, is in 1893 gebore terwyl sy vader met tuisverlof was en het wêreldwye berugtheid verwerf as stigter van die Gestapo voor die Tweede Wêreldoorlog en die uitvinder van die konsentrasiekampe waarin miljoene Jode, gays, Sinti en Roma en ander "ongewenste mense" uitgewis is.

## Sien ook 
* Lys van Goewerneurs van Suidwes-Afrika

## Bronne 
* Rosenthal, Eric; "Encyclopaedia of Southern Africa*; Juta and Company Limited, Cape Town & Johannesburg, 1980.
* Crystal, David (ed.); *The Cambridge Encyclopedia''; Cambridge University Press; Cambridge; 1994.
SV Bergisch Gladbach 09

[duimnael|regs| *Stadion Paffrather Straße*, [Bergisch Gladbach]]

**SV Bergisch Gladbach 09** is 'n sportklub in Bergisch Gladbach in die deelstaat Noord-Rynland-Wesfale in Duitsland, veral bekend vir sy sokkerafdeling. Die klub het ook 'n pluimbalafdeling.

## Geskiedenis 
Die klub het in 1973 ontstaan uit 'n samesmelting tussen *SV 09 Bergisch Gladbach* en *SSG Bergisch Gladbach*. 

*SV 09 Bergisch Gladbach* was die meer bekende klub en is oorspronklik in 1909 gestig. Die klub se grootste prestasie was toe dit in 1953 die  Duitse Amateurkampioenskap gewen het deur in die eindstryd met VfB Homberg voor 30 000 toeskouers af te reken (3-2). Verder het die klub in 1954 die kwarteindstryd van die DFB-Pokal gehaal as *SC Bergisch Gladbach*.

*SSG Bergisch Gladbach* het in 1971 ontstaan as 'n samesmelting van *Sportfreunde Paffrath*, *Blau-Weiß Hand* en *SV Katterbach*.

Die klub het sy grootste roem te danke aan sy vroue-afdeling wat tussen 1977 en 1989 nege keer die Duitse titel gewen het. Die vroue-afdeling het in 1996 weggebreek en met 'n Keulse klub saamgesmelt. Die klub het in 2008 die huidige naam aangeneem.

## Erelys 
*Duitse Amateurkampioenskap (voorganger *SV 09 Bergisch Gladbach*)
**1953

## Onlangse ligaplekke 
## Eksterne skakels 
* Amptelike klubblad
Delbrücker SC

**Delbrücker SC ** is 'n sokkerklub uit Delbrück in die deelstaat Noord-Rynland-Wesfale in Duitsland.
 
Die klub is oorspronklik in 1920 gestig as die sportklub *DJK Delbrück*. In 1925 het die sokkerafdeling onafhanklik geword as *Ballspielverein Delbrück*. In 1949 is die klub vir twee jaar uit alle kompetisies geskors na 'n aanval op die skeidsregter by die Stadion Laumeskamp. Die spelers het die skorsing omseil deur na 'n jaar die klub te ontbind en 'n nuwe klub te stig, die huidige *Delbrücker Sport-Club*.

Die klub se grootste prestasies was om die Oberliga Wesfale te haal in 2005 en om die hoofrondte van die DFB-Pokal te haal in 2006.

## Onlangse ligaposisionering 
## Eksterne skakels 
* Amptelike klubwerf
SV Buchonia Flieden

**SV Buchonia Flieden** is 'n sportklub uit Flieden in die deelstaat Hessen in Duitsland, veral bekend vir sy sokkerafdeling.

Die klub is in 1912 gestig en sy grootste prestasie was toe die hoofrondte van die DFB-Pokal in 1980 gehaal is. Behalwe sokker, het die klub ook afdelings vir tennis en tafeltennis.

## Onlangse ligaposisionering 
## Eksterne skakels 
* Amptelike klubwerf
Kenneth Mopeli

**Tsiame Kenneth Mopeli** (20 September 1930 – 1 Oktober 2014) was die Hoofminister van die voormalige Suid-Afrikaanse bantoestan Qwaqwa.

Mopeli is in Namahadi gebore en het sy BA (Hons) in 1954 aan die Universiteit van Suid-Afrika (UNISA) verwerf. Daarna was hy 'n onderwyser en het as radio-omroeper by die SAUK gewerk voordat hy 'n lid van die Qwaqwa Gebiedsowerheid geword het.

Mopeli het die Dikwankwetla Party gestig wat 'n oorwinning in die Qwaqwa-verkiesings van 19 Mei 1975 behaal het. Hy het gevolglik die eerste Hoofminister van Qwaqwa geword. Mopeli het die tuisland regeer totdat Qwaqwa in April 1994 weer by Suid-Afrika ingelyf is.
FSV Oggersheim

[duimnael|regs| Die *Südweststadion*, [Ludwigshafen am Rhein]]

** FSV Oggersheim ** is 'n sportklub uit Ludwigshafen am Rhein in die deelstaat Rynland-Palts in Duitsland, veral bekend vir sy sokkerafdeling. Die klub beskik ook oor 'n tafeltennisafdeling. *Oggersheim* is 'n voorstad van Ludwigshafen.

## Geskiedenis 
Die klub is in 1913 gestig as * VfR 1913 Oggersheim *. In 1937 het die klub met *SC Eintracht Oggersheim* saamgesmelt om *SpVgg Oggersheim* te vorm. 'n Jaar later het die klub se naam verander na *Gemeinschaft für Leibesübungen Oggersheim*. Na die Tweede Wêreldoorlog is die klub heropgerig as *ASV Oggersheim*. In 1949 is die huidige naam aangeneem (sonder die *Ludwigshafen*, wat in 2005 by die naam gevoeg is – sien hieronder).

## Stadion 
Na die promosie na die Oberliga Suidwes is Oggersheim die klub wat op die hoogste vlak meeding van al die klubs in Ludwigshafen. Oggersheim poog sedert sy promosie om ook die gewildste klub te word: Die klub het sy intrek geneem in die *Südweststadion*, die grootste stadion in die stad en verder die naam “Ludwigshafen” by sy amptelike naam en op sy logo gevoeg. Die klub waarmee Ludwigshafen tradisioneel verbind is, SV Suidwes Ludwigshafen, speel tans in die *Verbandsliga Suidwes*.

Oggersheim se tradisionele tuisveld was die *Oggersheimer Bezirkssportanlage*, met plek vir ongeveer  5 000 toeskouers.

## Onlangse ligaposisionering 
## Eksterne skakels 
* Amptelike klubwerf
Okrosjka

duimnael|Okrasjka
**Okrosjka** (Russies: *окрошка*) is 'n tradisionele Russiese koue sop. Die naam is 'n afleiding van die Russiese werkwoord крошить (krosjit'), wat "fyn kap" of "verkrummel" beteken. 'n Klassieke okrosjka is 'n mengsel van meesal rou groente (soos komkommers, lente-uitjies, radyse), gekookte aartappels en ham met kwas, 'n alkoholiese drank. Die kwas kan vervang word deur kefir of suurlemoensap.

Die bestanddele word in klein blokkies fyngesny en kort voor opdiening met die kwas gemeng. Die verhouding groente tot kwas is gelyk aan die verhouding ontbytgraan tot melk wanneer pap gemaak word. Sodoende bly die groente lekker krakerig.

Okrosjka is geskik as somermaaltyd (heeljaar in Suid-Afrika) omdat dit verfrissend is, byna soos slaai. Die meeste mense eet hul okrosjka saam met maaskaas of jogurt of voeg bitter Russiese mosterd of selfs 'n tikkie suiker by.

## Galery 

File:Окрошка1.JPG|Classic okroshka with beaf. Nearby smetana, special dressing (made from pounding yolks, russian mustard, horse radish, green onion, salt) and kvass
File:Окрошка2.JPG|Okroshka, the dressing is added
File:Окрошка3.jpg|Okroshka, kvass is added
File:Окрошка4.jpg|Okroshka is mixed, smetana is added
File:Окрошка5.jpg|Okroshka is mixed with smetana, ice is added.
Cutty Sark

duimnael|links|Die skip se droogdok
duimnael|Cutty Sark het restourasiewerk ondergaan en word as museumskip drie meter bo die grond op 'n droogdok vertoon
[duimnael|Die Cutty Sark se gerestoureerde agterboeg en [Roer (skip)|roer in die besoekersentrum]]
Die ***Cutty Sark*** was een van die laaste groot teeklippers wat in 1869 in Skotland vir die Willis & Sons-redery gebou is om Chinese tee van die nuutste seisoen binne die kortste tyd na Engeland te vervoer. Sy het bekendheid verwerf vir die wedywering met die *Thermopylae*, om in die jaarlikse wedvaart van rederye éérste uit China terug in Londen te kom met 'n vrag tee. *Cutty Sark* het danksy sy die gesofistikeerde vorm van haar romp en haar groot seiloppervlakte 'n topspoed van meer as 17 knope bereik.

Teen die 1870's het die einde aangebreek vir seilskepe, aangesien stoombote hul rol oorgeneem het. Vanaf dié tyd het die *Cutty Sark* wol tussen Londen en Australië vervoer. Sy het die afstand in 'n tyd van 69 dae afgelê en alle daaropvolgende reise op één na binne 75 tot 80 dae voltooi. Die ander groot klipper, die *Thermopylae*, kon dit maar één keer in dieselfde tyd doen.

Later het die *Cutty Sark* bekend geword as 'n handelsnaam vir whisky en diverse seilkompetisies wat na haar vernoem is. In 1938 het die skip sy laaste vaart onderneem om daarna vir goed na Londen terug te keer.

As die enigste oorblywende teeklipper ter wêreld is die *Cutty Sark*, wat tydens haar dienslewe by feitlik alle groot seehawens aangedoen het, tans aangemeer op 'n droogdok aan die Teemsoewer, nie ver van die Nasionale Seevaartmuseum in Greenwich nie. Dit is op 21 Mei 2007 byna totaal in 'n brand verwoes tydens 'n opknapping. Ná 'n restourasie is dit op 25 April 2012 vir die publiek heropgestel. Op 19 Oktober 2014 is dit ná 'n kleiner brand weer verwoes.

## Verwysings 
## Eksterne skakels 
*  

; Fotogalerye
*  *The Guardian, 24 April 2012: The Cutty Sark rises from the flames*
Erelegioen

duimnael|regs|250px|Medalje van die Erelegioen __NOTOC__
Die **Nasionale Orde van die Erelegioen** of *Ordre national de la Légion d’honneur* is die hoogste orde wat deur die Franse president toegeken kan word en is gestig deur Napoleon Bonaparte op 19 Mei 1802. Die orde se leuse is *Honneur et Patrie* ("Eer en Vaderland") en die hoofkwartiere is in die Palais de la Legion d’Honneur op die oewer van die Seine-rivier in Parys.

## Agtergrond 
Gedurende die Franse Rewolusie was al die aristokratiese ordes en titels van Frankryk verban en wou Napoleon 'n nuwe orde skep, selfs al was adellike ridderskappe nie na sy smaak nie. Alhoewel die orde oorspronklik slegs vir mans bedoel was, is vroue in 1852 toegelaat om lede te word, danksy President Louis-Napoleon Bonaparte (later Napoleon III). Die Legioen was die eerste orde wat die toekenning daarvan op meriete gebaseer het. Koning Lodewyk 17de het die embleem van die orde verander deur Napoleon en sy arend met die *Fleur de lys* te vervang.

## Struktuur van die Orde 
Die Franse president is die Hoofmeester van die orde en stel persoonlik nuwe lede aan.

*Hoofmeester Emmanuel Macron
**Hoofkanselier Generaal François Lecointre (sedert 2023)
***Sekretarisgeneraal Julien Le Gars (sedert 2023)

Die Legioen het 6 klasse:

*Grand-Maître* (Hoofmeester - die Franse president)

*Grand-Croix* (Hoofkruis) 

*Grand Officier* (Hoofoffisier)

*Commandeur* (Kommandant)

*Officier* (Offisier)

*Chevalier* (Kavalier)

## Ordetoekennings 

Beeld:Chevalier-legion-dhonneur-empire-1804.jpg|Oorspronklike *Légionnaire*-medalje (1804)
Beeld:Chevalier-legion-dhonneur-empire.jpg| *Légionnaire*-insignia: die voorkant bevat Napoleon se profiel 
Beeld:Chevalier-legion-dhonneur-LouisXVIII-1814.jpg|Kavaliermedalje uit die era van Lodewyk die 17de (1814) 
Beeld:Chevalier-legion-dhonneur-2e-republique.jpg|Keersy met twee kruise, Franse vlae.
Beeld:Chevalier-legion-dhonneur-republique.jpg|Vyfde republiek medalje
Beeld:Offizierskreuz.jpg|Hedendaagse Offisiersmedalje
Beeld:Legion Honneur CKS plaque p1090335.jpg|Hoofkruis
Beeld:Legion_d_honneur_1.jpg|Die ster van die Hoofkruis
Beeld:Legion Honneur CKS p1090334.jpg|Keersy van die Hoofkruis
Mosterd

duimnael|Mosterd op 'n sny brood

**Mosterd** is kruiepasta met 'n skerp smaak wat tydens die voorbereiding van voedsel en ook tydens die maaltyd by voedsel gevoeg word vir ekstra geur en smaak. Mosterd word vervaardig uit gemaalde mosterdsade, asyn, water, suiker en sout. Soms word daar wel 'n paar ekstra speserye (soos peper) bygevoeg. Dit skep 'n pasta of sous wat wissel in kleur van heldergeel tot donkerbruin. Gewoonlik word borrie toegevoeg vir die geel kleur. Suiker is nie verpligtend nie, maar wel handig indien 'n soeter mosterd verlang word; heuning is ook geskik hiervoor.

Mosterd word algemeen saam met vleis, soesji, pizza, brood, aartappels en kaas bedien, en is 'n gewilde toevoeging tot toebroodjies, slaaie, biefstuk, tofu, jogurt, kaasburgers en worsbroodjies. Dit word ook gebruik as 'n bestanddeel in baie slaaisouse, glasure, souse, sop en marinades. As 'n room of 'n saad, word mosterd gebruik in die kookkuns van Indië, die Middellandse See, die noordelike en suidoostelike Europa, Asië, Amerika en Afrika, wat dit een van die mees gewilde en mees gebruikte speserye in die wêreld maak.
Kwas (drank)

[duimnael|regs|’n Kwas-verkoper in [Kaliningrad]]
duimnael|regs|Tuisgemaakte peperment-kwas
**Kwas** (Russies en Oekraïens: квас, Pools *kwas chlebowy*, letterlik "broodsuur") is ’n tradisionele, gegiste drank met ’n lae alkoholinhoud uit Rusland, Oekraïne en ander Oos-Europese lande, waar kwas-verkopers oral gesien kan word. (Uitspraak: kwas, soos in was met ’n "k" vooraan, nie met ’n "wh"-klank soos in verfkwas nie.) Die drank word gemaak van swart- of rogbrood en soms word vrugte of ment bygevoeg. Die alkoholinhoud is gewoonlik sowat 0,05-1,44% – laag genoeg sodat selfs kinders dit soms drink. 

## Vervaardiging 
duimnael|links|100px|Kwas besig om te gis

In Rusland is kwas al eeue lank ’n gewilde drank wat reeds in die jaar 989, in die tyd van Wladimir I van Kiëf-Roes, in Russiese geskrifte genoem is. Dit kan tuis gemaak of in ’n winkel gekoop word.

Dit word gemaak deur die natuurlike gisting van brood en word soms gegeur met vrugte, bessies, rosyntjies, ment of berkesap. Vir moderne kwas word dikwels swart- of rogbrood gebruik wat gedroog en dan gebak of gerooster word tot croutons. Suiker of vrugte word bygevoeg, asook ’n giskultuur en *zakwaska* (om die gistingsproses te begin).

Kommersiële kwas, veral die goedkoper soorte, word soms net soos ander koeldranke gemaak met suiker, sodawater, moutekstrak en geurmiddels. Die beter soorte, dikwels met bierhandelsname, gebruik gewoonlik variasies van die tradisionele proses. Kwas word ongefiltreer geskink, met die gis steeds daarin, wat dit sy unieke smaak en hoë vitamien B-inhoud gee.
## Eksterne Skakels 
* Michael Jackson: Porter and kvass in St. Petersburg
* Sally Fallon: Kvass and Kombucha: Gifts From Russia
* Brewer tosses rye bread in mix to make a Russian 'kvass'
* The kvass is ready
* Easy kvass recipe
* Russian Foods Description
Berkesap

duimnael|Sap wat van 'n berkeboom drup

**Berkesap** is die hars afkomstig van 'n berkeboom, meestal 'n suikerberk of 'n silwerberk. Die hars is 'n ligsoetige, waterige vloeistof.

Afhangende van die soort berk, word die hars afgetap gedurende 'n bepaalde periode in die lente of die Europese somer. Die versamelde sap is drinkbaar, soos 'n vrugtesap, of dit kan verwerk word na ander dranke (soos berkebier) of word met 'n maaltyd genuttig. 

Berkesap is 'n tradisionele drank in Belarus (Belarussies: *бярозавы сок / biarozavy sok*), Rusland (Russies: *берёзовый сок*), die Baltiese lande, Finland en sekere noordelike dele van China.
Kovalente binding

[duimnael|regs|'n Kovalente binding wat H2 (regs) vorm, waar twee [waterstof atome die twee elektrone deel.]]

**Kovalente binding** kom voor wanneer atome van nie-metale elektrone gelykop of byna gelykop deel. Elektrostatiese aantrekkingskragte hou die atome in kovalente binding bymekaar.

Soos die atome begin bind, trek die positiewe lading op elke kern die ander atoom aan. Dus sal die elektrone waarskynlik in die ruimte tussen die twee kerne wees. Omdat die elektrone waarskynlik tussen die kerne sal wees, bind die atome saam in 'n kovalente binding.

## Bronne 
* 
* 
* 

## Eksterne skakels 
* Covalent Bonds and Molecular Structure
* Structure and Bonding in Chemistry—Covalent Bonds
S-400

duimnael|S-400
Die **S-400 Triomf** (Russies: C-400 «Триумф»); is 'n nuwe generasie lugafweer / anti-missiel wapenstelsel wat ontwikkel is deur die Almaz Sentrale Ontwerp Bureau, met die doel om as opgradering van die S-300-stelsel te dien. Die NAVO-naam is **SA-21 Growler**, die GRAU-identifikasie is 48N6DM. Voorheen was die S-400 bekend as die **S-300PMU-3**. Dit is 'n grootliks verbeterde S-300 stelsel, en dermate dat dit die Amerikaanse MIM-104 Patriot oorskadu.

Die S-400 kan vliegtuie, ballistiese missiele, kruismissiele opspoor en vanaf 'n lang afstand onderskep en vernietig. Dit het die vermoë om vliegtuie met 'n klein radarspoor te identifiseer en te onderskep.

## Ontwikkeling 
Die S-400 ontwikkeling begin aan die einde van die jare 1990's. Die stelsel is formeel in Januarie 1999 aan die publiek bekend gestel. Die eerste toetsonderskepping het by Kapustin Yar in die Astrakhan-streek van Rusland plaasgevind. Die toetse het heeltemal vlot verloop, waarna die gesagvoerders die stelsel in 2001 by die Russiese lugmag operasioneel verklaar het.

## Kenmerke 
* Die S-400 is ontwerp om vlieënde teikens te vernietig, maksimaal 400km vanaf die lanseerder. Dit is twee keer die reikafstand van die Amerikaanse MIM-104 Patriot anti-missielstelsel.
* Sy ABM vermoë is wat maksimaal deur die Anti-ballistiese Missiel Verdrag toegestaan word.
* Daar word beplan on die radar opsporing in die toekoms te vergroot na 500 - 600km.

## Eksterne skakels 
* www.almaz-antey.ru
* Die eerste S-400 missiel regiment word in Rusland operasioneel
Absolute nul

duimnael|Absolute nul word gedefinieer as −273.15°C, of 0 K.

Die **absolute nulpunt** is die punt waarby die kinetiese energie in molekules gelyk is aan nul. Dit wil sê, daar is geen beweging en gevolglik ook geen temperatuur by die stof nie. Wanneer materie afkoel, verminder die kinetiese energie. Temperatuur is 'n aanduiding van die gemiddelde van die kinetiese energie van ál die deeltjies in die stof.

Wanneer daar geen meer beweging van deeltjies is nie, is die absolute nulpunt bereik, en dit is by 0 K oftewel –273,15 °C of –459.67 °F of 0 °R.
Astrachan

:*Vir ’n artikel oor die oblast met dieselfde naam, sien Astrachan-oblast.*

**Astrachan** (Russies: А́страхань) is 'n groot stad in die Suid-Europese deel van Rusland en die hoofstad van die Astrachan-oblast.  Die stad is geleë aan die Wolga-rivier, waar dit in die Kaspiese See uitmond.
Met die laaste sensus in 2013 was die inwonertal 527&nbsp;345.

## Verwysings 
## Eksterne skakels
Palais de la Legion d’Honneur

duimnael|links|Aanbou van die Palais de la Légion d’Honneur in die 19de eeu
duimnael|Hoofgebou van die Palais de la Légion d’Honneur
duimnael|Die Palais de la Légion d’Honneur se binnehof

Die **Palais de la Légion d’Honneur** (Frans vir "Paleis van die Erelegioen"), ook **Hôtel de Salm** genoem, is geleë op die wesoewer van die Seine-rivier in Parys. Die gebou huisves die Museum van die Erelegioen (Musée national de la Légion d'honneur et des ordres de chevalerie) en is een van die setels van die legioen. Die paleis is tussen 1782 en 1787 gebou vir die Duitse Prins Frederik III en is ontwerp deur Pierre Rousseau. Die Franse rewolusionêre regering het die paleis genasionaliseer. Op 13 Mei 1804 het dit die hoofkwartiere van die legioen geword.

## Eksterne skakels
Sneeuplankry

[duimnael|[Piktogram wat sneeuplankry aandui]]
duimnael|'n Sneeuplank

**Sneeuplankry** (Eng: *snowboarding*) is 'n wintersport waar mens met 'n plank van 'n sneeubedekte berg afgly. Die sport is oorspronklik afgelei van branderplankry. Aanvanklik het deelnemers 'n plank onder hul voete met hul hande vasgehou en sodoende deur sagte poeiersneeu probeer gly. Die sport het in die tussentyd baie verander en sneeuplankry is tans 'n gewilde wintersport en word ook in verskeie films goedgunstiglik uitgebeeld. Behalwe op berge kan mens ook op 'n spesiaal voorbereide piste gaan sneeuplankry.

Dit is in die Verenigde State in die 1960's ontwikkel, en het in 1998 'n Olimpiese Wintersport geword.

Die sport het baie entoesiastiese deelnemers dwarsoor die wêreld.

## Enkele "truuks" 
* "180 spin": Spring in die lug en maak 'n halwe draai in jou lengte.
* "Frontflip": 'n Voor-oor bollemakiesie.

## Verwysings 
## Eksterne skakels
Tartaars

: *Hierdie artikel handel oor die taal. Vir die etniese groep, sien Tartare.*

[duimnael|links|[Kalligrafie van die woord *Qazan* (قازان) in Arabiese skrif in die vorm van 'n Zilant]]
[duimnael|links|'n Kazanse Metroteken in Tartaars (bo) en [Russies]]
**Tartaars** (татар теле; татарча, *tatar tele*, *tatarça*; تاتار تلی of طاطار تيلي) is 'n taal wat tot die Turkiese tale behoort. Dit word onder meer in die Russiese deelrepubliek Tartarstan gepraat. Dit word ook buite die republiek gepraat, tot in die weste van Eurasië in die Krim, Bessarabië en Litaue.

Tartaars moet nie met Krim-Tataars, wat in die Krim gepraat word, verwar word nie. Hoewel die twee tale aan mekaar verwant is, is dit nie onderling verstaanbaar nie. 

## Skryfstelsels 
### Cyrilliese alfabet 
### Latynse alfabet 
## Sien ook 
* Tartaarse Wikipedia

## Verwysings 
## Eksterne skakels
Parker Duofold

duimnael|350px|Parker Duofolds

Die **Parker Duofold** is een van die bekendste vulpuntpenne ter wêreld. Die *Duofold* het sy verskyning in 1921 gemaak en was eers net in rooi beskikbaar. Dit het 'n fortuin gekos, omtrent R300,00 per pen. Al was die pen gemik op die hoër inkomstegroep, het dit baie populêr geword. Doufolds is steeds in produksie en vorm 'n groot deel van Parker se verkope.

## Eksterne skakels 
*
Parker Sonnet

regs|240px|duimnael|Parker Sonnet pen (Mk 1)

Die **Parker Sonnet vulpen** en *Parker Sonnet balpuntpen* word deur die Parker Pen Maatskappy vervaardig. Die Sonnet Mk1 is in 1993 bekendgestel en was so suksesvol dat Parker 'n Mk2-pen vrygestel het. Die pen het gewoonlik 'n 24 karaat goud- of 'n silwerpunt (0.925 Ag).
Piste

duimnael|250px|'n Skiër en sneeuplankryer op 'n skipiste
'n **Skipiste** of **piste** is 'n gemarkeerde sone waarin mens op sneeu wat deur 'n masjien saamgepers is, redelik veilig en stabiel teen 'n sneeuhelling kan sneeuplankry, of met ski's kan afski.

Bergski doen mens op pistes, en skilandloop op loipes. Ski-gebiede met pistes, het dikwels ook pretparke vir sneeuplankryers.
Radio Rosestad

**Radio Rosestad** is 'n gemeenskapsradiostasie, wat uit Bloemfontein, Suid-Afrika uitsaai op 100.6 fm. Radio Rosestad het begin uitsaai in 1994 as Radio Vryheid, maar het sy naam sedertdien verander na Radio Rosestad (na die naam van die stad Bloemfontein wat sy naam te danke het vanweë sy bekendheid vir sy rose). Die stasie hou voor dat dit die belange, taal en kultuur van die Afrikaanssprekende gemeenskap van Bloemfontein bedien en bevorder, maar het ook blykbaar baie Engelssprekende luisteraars. Radio Rosestad saai uit in Afrikaans vir Bloemfontein en omstreke met 'n radius van 100 km.

## Eksterne skakels 
*Amptelike webtuiste
Oblast

**Oblast** (Russies en Oekraïens: область, Wit-Russies: вобласць of вобласьць; Tsjeggies: oblast; Slowaaks: oblasť, Bulgaars: област; Kazachs: облысы of oblısı) is ’n soort deelgebied of administratiewe eenheid in 'n aantal Slawiese lande (Russiese Federasie, Oekraïne, Belarus en Bulgarye) asook Kirgistan en Kasakstan, twee voormalige republieke van die Sowjetunie. 

Die woord "oblast" is ’n leenwoord in Afrikaans, maar word ook dikwels vertaal as "gebied", "sone", "provinsie" of "streek". Laasgenoemde vertaling kan misleidend wees, want ’n subdivisie van ’n "oblast" word ’n "rajon" genoem, wat as "streek" of "distrik" vertaal kan word, afhangend van die konteks.

## Oblaste van Rusland 
Volgens Rusland se grondwet is oblaste "federale liggame (soebjekti)" van die federasie. Dit is ’n hoër status as die administratiewe eenhede van die Russiese republiek in die tyd van die Sowjetunie. Die federale status gee die oblaste ’n sekere mate van outonomie asook verteenwoordiging in die Federasieraad van Rusland. 

Rusland word opgedeel in 85 deelgebiede, waarvan 47 oblaste is:

600px
Prieska

**Prieska** is 'n Noord-Kaapse dorp op die suidelike oewer van die Oranjerivier, sowat 130&nbsp;km noordwes van Britstown en 75&nbsp;km suidoos van Marydale.

Dit het omstreeks 1878 as dorpie begin ontwikkel rondom die plek waar boere getrek het wanneer die panne ná reën vol was. Dit is deur 'n dorpsbestuursraad geadministreer vanaf 1882 en het in 1892 munisipale status verwerf. Die naam, wat vroeër Priskab was, is afkomstig van die inheemse Korana-taal en beteken "plek van die verdwaalde ooi". Dit was die toneel van gevegte tydens die Tweede Vryheidsoorlog.

Die bevolking was in 1978 sowat 9&nbsp;000, waarvan sowat 2&nbsp;000 wit was. Die bevolking volgens die 2011-sensus was 14&nbsp;247. 

## NG gemeente 
*Vir hoofartikel, sien NG gemeente Prieska*

duimnael|links|310px|Prieska se NG kerkgebou.

Die gemeente Prieska is in 1878 afgestig van die moedergemeente, Victoria-Wes. Reeds op die vergadering van die Ring van Beaufort-Wes in 1874 is tot die afstigting van die gemeente besluit. Eers ná 'n tweede vergadering van die "Commissie voor de vermeerdering van Gemeenten", en wel op 11 Maart 1878, het die stigting 'n voldonge feit geword.

By afstigting het die gemeente bestaan uit 2&nbsp;100 siele en 510 lidmate, en die grense het van Brakfontein aan die Grootrivier tot by Boegoeberg (die latere Groblershoop) gestrek. Aan die begin is die godsdiensoefeninge onder bokseile gehou, en later in 'n groot tent. Die Kaapse parlement het in 1880 deur 'n spesiale besluit 'n stuk grond vir 'n kerkgebou geskenk en op 8 September 1883 het die inwyding van die kerk plaasgevind.

Jare lank is die gemeente deur konsulent-leraars bearbei en eers aan die einde van 1880 is die eerste beroep op ds. S.H. Kuhn, met nog verskeie vergeefse beroepe daarna, uitgebring. Ds. August Ahrbeck was die eerste vaste leraar en is op 17 Januarie 1885 as proponent georden en bevestig. In 1906, tydens die bediening van ds. R.J. van Niekerk, die tweede leraar van die gemeente, is 'n nuwe  pastorie gebou.

Die C.J.V.-saal is deur die derde leraar, ds. A G.T. Venter, gebou en die hoeksteen is gelê op 7 Oktober 1911. Reeds voor die koms van die vierde leraar, ds. W.J. du Toit, wat op 12 Februarie 1916 bevestig is, is gevoel dat daar met die oog op meer ruimte 'n nuwe kerk gebou moes word. Op 6 Desember 1919 is die hoeksteen van die teenswoordige  kerkgebou dan deur hom gelê, en kon hy op 20 Augustus 1921 ingewy word.

## Nywerhede 
Die plaaslike ekonomie steun swaar op boerdery en mynbou. Prieska is een van die grootste uitvoerders van tieroog halfedelstene ter  wêreld. Daar is ook 'n wapentoetsfasiliteit.

## Feeste 
Die *Olyffees* word in Mei en die *Bosfees* in September elke jaar aangebied.

## Sien ook 
* NG gemeente Prieska
* Lys van dorpe in Suid-Afrika

## Verwysings
Parker Pen Maatskappy

duimnael|regs|300px|'n Parker Frontier-balpuntpen

Die **Parker Pen-maatskappy** is 'n vervaardiger van penne. Die maatskappy is in 1891 deur George Safford Parker in Janesville, Wisconsin gestig.

## Geskiedenis 
George Parker was 'n verkoopsagent vir die *John Holland Gold Pen Company*. Hy bekom sy eerste patent vir vulpenne in 1889. In 1894 ontvang hy nog 'n patent vir sy "Lucky curves"-voedingstelsel, wat meer ink terug na die pen se stam stuur en sodoende minder ink mors. Vanaf die 1920’s tot die 1960's was Parker die nommer een pen-maatskappy ter wêreld, voor die koms van die balpuntpen. In 1987 verskuif die maatskappy na Newhaven, East Sussex in Engeland. Die *Gilette Maatskappy* koop vir Parker in 1993, maar verkoop vir Parker weer in 2000 aan *Newell Rubbermaid*, wat ook Papermate en Watermans besit.

## Modelle 
* *Jointless* (1899)
* *Jack Knife Safety* (1909)
* Duofold (1921)
* *Vacumatic* (1932)
* *Jotter* (1954
* *61* (1956)
* *75* (1964)
* *25* (1975)
* *Arrow* (1982)
* *Vector* (1986)
* *Duofold International* (1987)
* *95* (1988)
* Sonnet Mk1 en Mk2 (1993)

## Martini-formule 
Parker Penne het 'n advertensie in die 1970's gehad met 'n hand wat die volgende formule met 'n Parker-pen skryf.

\frac{(3.5G + \frac{V}{2})}{4(H2O)^3} + 3(360o) = M

Die resultaat was dat baie wetenskaplikes wou weet wat die formule beteken het. Die formule is egter 'n humoristiese een en is 'n resep vir 'n martini-drankie. 3,5 dele gin en 'n halfdeel van vermouth oor vier dele H2O3 (ysblokkies) met drie roere.
Hulle het wel 'n brief ontvang waar die skrywer glo vra het: "Wie het al ooit van 'n martini sonder 'n olyf gehoor?"
Jamestown

**Jamestown** kan na enige van die volgende verwys:

* Jamestown, Oos-Kaap, 'n dorp in die Oos-Kaap, Suid-Afrika.
* Jamestown, Wes-Kaap, 'n dorpie in die Wes-Kaap, Suid-Afrika.
* Jamestown, Sint Helena, 'n hawe en die hoofstad van Sint Helena.
* Jamestown, Virginië, 'n dorp op die Jamestown-eiland in die staat Virginië in die Verenigde State van Amerika.
Solomon Juneau

**Solomon Laurent Juneau**, soms ook **Laurent-Salomon Juneau**, (9 Augustus 1793 - 14 November 1856) was 'n Kanadees-gebore Amerikaanse pelshandelaar, spekulant en politikus, wat 'n belangrike rol by die stigting van die stad Milwaukee (Wisconsin) gespeel het. Juneau was 'n boorling van Repentigny (Québec). 

Juneau het hom in 1818 in 'n gebied oos van die Milwaukeerivier gevestig, wat destyds Juneautown genoem is. Die nedersetting het later met George H. Walker se Walker's Point en Byron Kilbourn se Kilbourntown verenig en is as die Stad Milwaukee geïnkorporeer. In 1837 het hy die dagblad *Milwaukee Sentinel* gestig, die oudste sakeonderneming in Wisconsin wat nog steeds bestaan. Juneau het tussen 1846 en 1847 as Milwaukee se eerste burgemeester en ook as sy eerste posmeester gedien.

Solomon Juneau het in 1820 met Josette Vieau getrou. Sy was die dogter van Jacques Vieau, 'n pelshandelaar, wat jare tevore 'n handelspos bo-oor die Menomonee-riviervallei gestig had. Juneau is op die Calvary Cemetery-begraafplaas in Milwaukee ter ruste gelê.

## Eksterne skakels 
* Biografie by die *Dictionary of Canadian Biography Online*
* Wisconsin Historical Society
* Josette en Solomon Juneau
Pampoenkraal

**Pampoenkraal** was die eerste naam van wat vandag Durbanville, 'n noordelike stadsgebied van Kaapstad, is. 

Die uitspanning aan die hoofweg na die binneland het lank as Pampoenkraal bekend gestaan, hoewel die plaaslike NG gemeente vroeër Tijgerberg geheet het. Volgens 'n skrywe aan sir Benjamin D'Urban sou die dorpie van 30 Augustus 1834 as D'Urban bekend staan ter ere van die geliefde goewerneur. Later jare is die naam verander na Durbanville om verwarring met die stad Durban te vermy.

## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.ή
SGV Freiberg

** SGV Freiberg ** is 'n sportklub uit Freiberg am Neckar in die deelstaat Baden-Württemberg in Duitsland, veral bekend vir sy sokkerafdeling. Die klub beskik ook oor afdelings vir trekklavier, basketbal, kung-fu, swem, toneel, gimnastiek en vlugbal.

Die klubgeskiedenis begin met die stigting van *FC Spartania Heutingsheim* op 28 Januarie 1913. In 1919 het die klub met *SV Beihingen* saamgesmelt om *FV Beihingen-Heutingsheim* te vorm. In 1920 het die samesmelting weer ontbind en het die klub weer as *FC Spartania Heutingsheim* gespeel. 'n Jaar later is daar saamgesmelt met *TV Heutingsheim* en *RFV Wanderlust Heutingsheim* om *SV Heutingsheim* te vorm (*RFV Wanderlust Heutingsheim* het weer in 1926 weggebreek). In 1933 het *ASV TV Heutingsheim* by die klub aangesluit.

Na die Tweede Wêreldoorlog het die Geallieerdes die klub ontbind, maar die klub is laat in 1945 herstig as *SGV Heutingsheim*. In 1973 het die klub met *TSV Beihingen* saamgesmelt om die huidige klub te vorm.

## Onlangse ligaposisionering 
## Eksterne skakels 
* Amptelike klubblad